CRC ห้างฯทยอยเปิด- ลุ้นต่อคลายมาตรการรอบ 3 เป็นบวกธุรกิจ แนะซื้อเป้า 38 บาท
CRC ห้างฯทยอยเปิด- ลุ้นต่อคลายมาตรการรอบ 3 เป็นบวกธุรกิจ แนะซื้อเป้า 38 บาท
CRC ห้างฯทยอยเปิด- ลุ้นต่อคลายมาตรการรอบ 3 เป็นบวกธุรกิจ แนะซื้อเป้า 38 บาท
28 พ.ค. 2563

บล.เคทีบี (ประเทศไทย) ระบุในบทวิเคราะห์วันนี้(28 พ.ค.63) ว่า บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC หุ้นห้างสรรพสินค้า เป็นบวกตั้งแต่สถานการณ์ Covid-19 ผ่านจุดวิกฤตมาแล้ว การเปิดห้างฯ เมื่อ 17 พ.ค. เป็นจุดเปลี่ยนที่สำคัญ และสัปดาห์หน้าบรรดาร้านค้าในห้างน่าจะกลับมาเปิดได้แบบปกติ
ขณะที่วานนี้ มีข่าว CRC  ประกาศเข้าซื้อหุ้นแฟมิลี่มาร์ท เพิ่มจาก 49% เป็น 100%  หลังพันธมิตรญี่ปุ่นถอนลงทุนไทย จำนวนสาขา ประมาณ 1000 สาขา เป็นการเพิ่มช่องทางขายให้กับธุรกิจค้าปลีกของ CRC คาดรายได้จากการขายสินค้าในไทย, เวียดนามและอิตาลี จะเริ่มฟื้นตัวอย่างค่อยเป็นค่อยไปตั้งแต่ ไตรมาสที่ 3 ของปีนี้เป็นต้นไป
KTBST: มีมุมมองเป็นกลางต่อข่าวดังกล่าว เนื่องจากขนาดของ Family Mart มีขนาดเล็กมากประมาณ 1-2% เทียบกับกำไรของ CRC, และคาด Contribution ส่วนเพิ่มจากการซื้อหุ้นอีกประมาณ 1-2% โดย Family Mart ขาดทุนรวม -182.5 ล้านบาทในปีที่แล้ว (CRC รับรู้ขาดทุน -91 ล้านบาท)
อย่างไรก็ตามคาดว่า ทาง CRC จะมี Synergy และอำนาจในการบริหารเต็มที่ในการปรับปรุง Family Mart ให้เข้ากับไลฟ์สไตล์คนไทยซึ่งมีโอกาสที่การดำเนินงานจะดีขึ้นจากในอดีต และคาดว่าจะไม่มีผลกระทบต่อกลุ่ม CRC มากนัก
โดย CRC มีแนวโน้มดีขึ้นเพราะการผ่อนคลายมาตรการ lockdown จาก COVID-19 ที่ผ่อนคลายลง เราคงคำแนะนำ “ซื้อ” CRC และราคาเป้าหมายปี 2021E ที่ 46.50 บาท อิง 2021E PEG ที่ 2.7x (G = 2019-22E EPS CAGR 12.3%)
 